"ขณะนี้ประธานศาลฎีกาจะไม่สามารถให้ความเห็นใดๆ ได้เนื่องจากคงไม่เป็นการเหมาะสม อย่างไรก็ดีในส่วนของผมเองเห็นว่า ประธานศาลฎีกามีความเหมาะสมและสามารถทำหน้าที่นายกรัฐมนตรีได้อย่างแน่นอน" เลขาธิการประธานศาลฎีกา กล่าวและว่านายชาญชัยจะเกษียณอายุราชการในตำแหน่งประธานศาลฎีกา 30 ก.ย.นี้ แต่หากต้องไปทำหน้าที่นายกรัฐมนตรี จะต้องลาออกจากตำแหน่งประธานศาลฎีกา เนื่องจากไม่สามารถนั่งควบสองตำแหน่งได้ อย่างไรก็ดีศาลยุติธรรม มีการแต่งตั้งประธานศาลฎีกาคนต่อไปไว้แล้ว จึงไม่มีปัญหาเรื่องผู้ที่ดำรงตำแหน่งแทนประธานศาลฎีกาคนต่อไปด้านนายวิรัช ชินวินิจกุล เลขานุการศาลฎีกา กล่าวว่า ประธานศาลฎีกามีท่าทียิ้มรับเมื่อทราบกระแสข่าวดังกล่าว แต่ไม่ได้แสดงความคิดเห็นอะไร แต่ส่วนตัวเห็นว่าแนวคิดที่จะให้ประธานศาลฎีกาไปเป็นนายกรัฐมนตรีมีเหมาะสมแค่ไหน คงขึ้นอยู่กับเหตุผลว่าขณะนี้ปัญหาของประเทศชาติต้องการจะได้บุคคลในลักษณะใดเข้าไปทำหน้าที่แก้ปัญหา
นายชาญชัยจะเกษียณอายุราชการในตําแหน่งประธานศาลฎีกาเมื่อวันที่เท่าไร 
30 ก.ย.